****

**Многопрофилна болница за активно лечение “Свети Врач” ЕООД**

**ДО**

**г-н Кирил Котев,**

**Кмет на община Сандански**

**СТАНОВИЩЕ**

от

д-р Илия Стоянов Тонев,

управител на „ МБАЛ Свети Врач “ ЕООД

Уважаеми г-н Котев,

По повод постъпило искане с Изх. № 29-00-20/ 29.12.2015 г. от Община Сандански за отговор относно питане / с Вх. № 1227/18.12.2015 г./ на Яне Янев, общински съветник в Общински съвет- Сандански, изразявам следното становище:

**По Проблем №1 в питането:**

Д-р Тонев се е явявал пет пъти на конкурс за шеф на Санданската болница. През 1998 и 2000 год.- за директор на Общинска болница „Свети врач“ Сандански; през 2001 год. два пъти за управител на МБАЛ“Свети Врач“ ЕООД и през 2009 год. пак за управител на МБАЛ “Свети Врач“ ЕООД.

Съгласно чл. 63,ал. 1,2, 3 и 4 от Закона за лечебните заведения (изм. ДВ, бр. 76 от 2005 г., в сила от 01.01.2007 г., изм. - ДВ, бр. 72 от 2015г.) Управител, съответно изпълнителен директор, на лечебното заведение може да бъде само лице с образователно-квалификационна степен "магистър" по медицина, съответно дентална медицина, и с квалификация по здравен мениджмънт или лице с образователно-квалификационна степен "магистър" по икономика и управление и с придобита образователна и/или научна степен, специалност или преминато обучение за повишаване на квалификацията по чл.43 от Закона за висшето образование в областта на здравния мениджмънт. Управителите, съответно изпълнителните директори, на държавни и общински лечебни заведения за болнична помощ, диагностично-консултативни центрове- еднолични търговски дружества, и лечебни заведения по чл. 10 от ЗЛЗ - еднолични търговски дружества, се определят от собственика след конкурс за срок три години. Условията и редът за провеждане на конкурса се определят с наредба на министъра на здравеопазването. След изтичане на тригодишния срок договорът за управление или контрол може да бъде подновен за нов тригодишен срок./ чл. 63, ал. 4 ЗЛЗ/

На основание **чл. 63, ал.4 от Закона за лечебните заведения** Договорът за възлагане на управлението на МБАЛ “Свети Врач“ ЕООД е подновяван от Кмета на община Сандански след представяне на Анализ за състоянието и развитие на дейността на болницата и след решение на Общинския съвет.

**По проблем № 6 в питането:**

- Предоставеният за стопанисване терен на МБАЛ “Свети Врач“ ЕООД е заграден с висока метална ограда. Единствено теренът, собственост на община Сандански и Паркингът, предоставен от Общинския съвет на Центъра за спешна мед. помощ са без ограда. Със заповеди на Управителя е определен редът за достъп до отделните части на болницата. Със заповед на местното поделение на органите на Противопожарна безопасност е разпоредено осигуряване на денонощен достъп на противопожарните автомобили през два входа. Линейките на Спешна помощ също е задължително да имат денонощен достъп. Денонощно в сградите на болницата работят минимум 15 души персонал. През последните 10 години не е регистрирана кражба на болнично имущество. На ключови места са поставени сигнално-охранителни устройства. Охраната е осигурена и с договор с Охранителна фирма.

- Болницата е окабелена с възможност за аварийно електрозахранване, осигурен е достъп през два токови кръга на ЧЕЗ електро и ключови звена и апаратура са подсигурени с UPS устройства. Поради тежка авария в момента болницата не разполага с работещ собствен агрегат.

- Радиоактивността около Ангиографската лаборатория е колкото „фоновата радиоактивност“ в района на парка. Това е доказано с протоколи от замервания на три независими една от друга институции: Фирма за технически надзор на съоръжения, работещи с йонизиращи лъчения; Националния център по радиобиология и радиационна защита и Агенцията за ядрено регулиране. В момента болницата разполага с Лицензия за използване на източници на йонизиращи лъчения за медицински цели за срок от 10 год. (възможно най-дългия, който се разрешава по закон и гарантиращ най- високата степен на безопасност).

- За период от около една седмица поради авария в захранващия водопровод наистина имаше недостиг на топла вода, но аварията е отдавна отстранена.

**На въпросите от питанията:**

**По т.2, буква а)**

 В Договора за възлагане на управлението не е заложена клауза, различна от законовите разпоредби, т.е. Кодекса на труда, за процедури при съкращаване на персонал. От 2000 г. до 2016 год. в болницата са проведени три процедури по съкращаване на персонал – през 2000 г., през 2005 г. и през 2015 г., като нито една от тях не е била „масово съкращение“ по смисъла на КТ.

**По т.2, буква б)**

По силата на Наредбата за реда за учредяване на търговски дружества с общинско имущество и за упражняване правата на собственост в търговските дружества с общинско участие, приета от Общински съвет- Сандански и Договора за възлагане на управлението на търговско дружество, собственост на община Сандански, придобиването на Дълготрайни материални активи на стойност по- висока от 20 000 лв. се извършва след решение на Общинския съвет.

През последните 5 год. ДМА на стойност по- висока от 20 000 лв. са придобитите от МБАЛ “Свети Врач“ ЕООД лек автомобил за превоз на диализно болни и персонал за извънреден труд (не служебен автомобил на шефа) на стойност 24 519.83 лв. с ДДС и Биохимичен анализатор за нуждите на Клинична лаборатория на стойност 23 820 лв. с ДДС. И за двете покупки е взето решение от Общинският съвет. Голямата инвестиция от 3 739 152 лв. бе осъществена пряко от община Сандански и при нея кметът на общината е изисквал съответните решения на Общинския съвет.

* **По т.6, изречение първо:**

МБАЛ “Свети Врач“ ЕООД сключва договори за наем на помещения или общи части по наемни цени, определени от Общинския съвет, когато се отдават за медицинска дейност. Когато се отдават за друга търговска дейност се обявяват търгове при минимални цени, определени от Общинския съвет. При 25- годишен амортизационен период на сградния фонд, наемните цени покриват разходите за амортизация и носят допълнителни приходи на болницата. Балансът приход-разход за отдаваните помещения е 4 към 1.

* **По т.6, изречение второ:**

Проблем с авария на „Скенера“, т.е. Компютърния томограф, няма. Всяка рентгенова тръба има време на живот, след което се поврежда и заменя с нова (или втора употреба за държави като България). По статистически данни на Компютърен томограф с параметри, като този, притежаван от МБАЛ “Свети Врач“ ЕООД, рентгеновата тръба издържа осъществяване на около 3 000 изследвания. На Компютърния томограф, притежание на МБАЛ “Свети Врач“ ЕООД преди повредата на тръбата са осъществени 5 475 изследвания, така че апаратурата е използвана максимално ефективно и с практиката на добър стопанин.

 Реализираните от МДЛ “Ваня Младенова“ ЕООД 831 компютър-томографски изследвания представляват 15% от общия брой и при 70% отчисления от приходите за болницата е видно в чисто финансов аспект каква е ползата – 44 209 лв. Не говорим, че преминалите пациенти е трябвало да правят разходи и денгуби до гр.Петрич или гр.Благоевград, за да извършат назначеното им изследване. Поради наличието на друга Медико-диагностична лаборатория по образна диагностика за доболнична дейност на територията на град Сандански РЗОК Благоевград неколкократно е отказвала договор за заплащане на компютър-томографски изследвания на МБАЛ “Свети Врач“ ЕООД.

* **По т.7**- дава отговор становището по По проблем № 6
* **По т.9**

Към настоящия момент в МБАЛ „Свети Врач“ ЕООД работят 14 лекари под 45 год. и 28 специалисти по здравни грижи /мед сестри, акушерки и лаборанти/ под 40 години.

Към настоящия отговор прилагам:

1. Доклад на главния счетоводител на МБАЛ „Свети Врач“ ЕООД по проблеми № 4, 5; от питането точки: 4, 5, 6, 8. с Вх. № 53/ 07.01.2016 г.
2. Доклад на юрисконсулта на МБАЛ „Свети Врач“ ЕООД по проблеми № 2, № 3, № 5- пример 5 от питането.
3. Докладите представям и на ел. носител.

Дата: 08.01.2016 г. С уважение:

гр. Сандански / д-р Илия Тонев, управител/